Старозагорски ученици спечелиха второ място на конкурс за театър на испански език - Ст. Загора - DarikNews.bg
26 февруари 2019 09:05
17 училища представиха своите постановки на сцената на НАТФИЗ „Кръстьо Сарафов“. Старозагорските ученици обраха овациите на публиката с постановката на „Домът на Бернарда Алба“ от големия испански поет и драматург Федерико Гарсия Лорка.
В героите на Лорка се превъплътиха: Сава-Калина Ангелова, Зара Теодосиева, Жанета Делчева, Събина Будакова, Симона Бакалова, Никол Монева, Денислава Стойчева, Ида Дамянова. За осветлението отговаряше Мира Илиева, а за озвучаването Моника Каменова. Режисьор и корепетитор на постановката са учителите по испански език Росио Каняс и Антонио Мартин.
Съставът на журито бе от представител на МОН и на испанската мисия, както и театрален критик. Победители за втора поредна година са ученици от варненската IV езикова гимназия “Жолио Кюри” представили „Проклятието на пеперудите“ по едноименната пиеса на Лорка. Учениците на “Максим Горки” ще изиграят спектакъла за втори път пред старозагорска публика на 27 февруари от 19 часа в Държавен куклен театър - Стара Загора.
„Максим Горки” е единственото училище в Стара Загора, в което се учи испански език с преподаватели испанци. През 2001 г. училището става осмото в страната, включено в споразумението за образователен обмен между правителствата на Република България и Кралство Испания.
Ученици от СОУ „Св. Паисий Хилендарски"- Дупница спечелиха първо място от конкурс за ученически театър на испански език
театър испански език СУ Максим Горки Стара Загора